Ambrozijs Bergmanis

Ambrozijs Bergmanis (, 1740–1784) bija vācbaltiešu ārsts, Rīgas brīvmūrnieku ložas "Zum Schwerdt" brālis.

 Dzīvesgājums 
Bergmanis dzimis 1740. gada 27. septembrī Bukultu (Neuermühlen) mācītāja Baltazara Bergmaņa un viņa sievas Annas Elizabetes, dzim. Depkinas, ģimenē.Des Palm Bergmann Nachkommen 1672-1886 Viņa brāļi bija Baltazars (1736-1789), Gustavs (1749-1814) un Liborijs fon Bergmanis (1754-1823).

Mācījās Veimāras ģimnāzijā, studēja medicīnu Štrasburgas un Leipcigas universitātēs. Apguva dzemdniecību pie Dr. Levrē (Levret) Parīzē. 1762. gadā ieguva Dr. med. grādu Leipcigas universitātē par doktora darbu de stata sano et morboso incolarum Livoniae ("par Vidzemes iedzīvotāju veselības un slimības stāvokli").

Strādāja par privātārstu Rīgā. Kā Krievijas Impērijas armijas kara ārsts piedalījās Krievu—turku karā (1768—1774), uzdienējās par divīzijas ārstu. Precējies ar Katrīnu Beātu fon Reimersenu (1778).

Miris 1784. gada 19. martā Kijivā.

 Atsauces 

Kategorija:1740. gadā dzimušie
Kategorija:1784. gadā mirušie
Kategorija:Latvijas mediķi
Kategorija:Brīvmūrnieki
Kategorija:Vācbaltieši
Kategorija:Bergmaņu dzimta
Kategorija:Ropažu novadā dzimušie
Kategorija:Vidzemes (Rīgas) guberņas cilvēki